Хайнрих Хайне
О дете, и аз на младост…

Превод от немски: Димитър Стоевски, 1947

chitanka.info

О дете, и аз на младост

в любовта познах нерадост,

бях в пожара й злочест.

Но дървата струват много,

скъп излиза този огън —

ma foi, добре съм днес.

Размисли добре, момиче,

сълзите не ти приличат,

забрави и този път.

Ето, мъката ти стихва,

нов живот ти се усмихва,

ma foi на мойта гръд.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.